คือพอดีแฟนเขากินยาคุมปกติแผง21เม็ดมาตลอดทุกเดือนแต่มีเดือนที่ผ่านมาประจำเดือนหมดละกลับมากินหลังจากประจำเดือนหมดผ่านมา 5-10วัน ละมีไรกันหลั่งในไปจะมีโอกาสท้องไมครับ
สวัสดีค่ะ หากทานยาคุมกำเนิดครบ 21 เม็ด แล้วเว้นระยะไป 7 วัน ก่อนที่จะเริ่มทานยาคุมแผงใหม่ การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง โดยจะช่วยป้องกันการตั้งครรภ์ได้มากกว่า 99%แต่หากทานยาคุมจนครบ 21 เม็ดแล้ว ได้เว้นระยะไปเกิน 7 วัน ฤทธิ์ในการป้องกันการตั้งครรภ์ก็จะหมดลงไปแล้ว ดังนั้น เมื่อเริ่มทานยาแผงใหม่ ยาคุมก็จะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ซึ่งหากได้มีเพศสัมพันธ์ก่อนที่จะทานยาครบ 7 วัน ก็จะมีโอกาสตั้งครรภ์ได้ค่ะ ในกรณีนี้ อาจพิจารณาทานยาคุมฉุกเฉินไปค่ะ